BSC-LT/ACAData huggingface dataset:
[ca] Les últimes evidències epidemiològiques sobre l'efecte de la contaminació atmosfèrica i els efectes durant l'embaràs són inconsistents. Les diferències en el disseny de l'estudi, la grandària de la mostra, les característiques de la població, el control dels factors de confusió, les mesures de contaminació de l'aire i les tècniques d'avaluació de l'exposició, així com la manca de coneixement sobre el mecanisme biològic exacte, poden contribuir a l'heterogeneïtat dels resultats observats. L'objectiu d'aquest projecte era comprendre millor els determinants de l'exposició personal i utilitzar tècniques millorades d'avaluació d'exposició, com als models de models d'ús del territori (Land Use Regression, LUR) per avaluar els efectes de la contaminació atmosfèrica a la salut del neonat. Alhora incloure els resultats que podrien ajudar en la identificació de possibles mecanismes biològics dels efectes de la contaminació atmosfèrica en el desenvolupament del fetus. Els factors determinants dels nivells de contaminants personals i d'interior, com ventilació de la casa obrint les finestres, el temps dedicat a la cuina i els indicadors de la intensitat del trànsit es tornen a mostrar estadísticament significatius., En els nostres estudis de la contaminació de l'aire i els efectes en la salut en neonats hem estat capaços d'identificar uns grups d'anomalies congènites no estudiades abans de forma sistemàtica i hem estat els primers a incloure indicadors de massa de greix al néixer. Els contaminants de l'aire i les estimacions utilitzant LUR es van associar a un major risc d'algunes anomalies congènites del cor i amb el retard del creixement fetal.

[en] Recent epidemiological evidence on effect of air pollution and pregnancy outcomes is inconsistent. Differences in study design, sample size, population characteristics, control for confounders, air pollution measurements and exposure assessment techniques as well as the lack of knowledge on the exact biological mechanism are likely to contribute to the observed heterogeneity. The aim of this project was to better understand the personal exposure determinants and to use refined exposure assessment techniques such as Land Use Regression (LUR) models to assess the impact of air pollution on birth outcomes. Moreover to encompass outcomes that might help in the identification of possible biological mechanisms of the effect of air pollution on fetus development. Ventilation of the house by opening the windows, the time spent cooking and indicators for traffic intensity were re-occurring statistically significant determinants of the personal and indoor pollutants levels. In our studies of air pollution and birth outcomes we were able to identify congenital anomalies groups not systematically studied before and we were the first to include indicators of fat mass at birth. Air pollutants, estimates using LUR, were associated to increased risk of some congenital anomalies of the hearth and with impaired fetal growth.
[ca] L'objecte de la tesi és l'estudi de les missions de pau de la UE (militars, no militars i de caràcter mixt), en el marc de la Política Comuna de Seguretat i Defensa (PCSD). A través d'aquestes missions, creades entre els anys 2003 i 2011, la UE ha assumit un paper d'actor en el context de les relacions internacionals en aquelles àrees d'influència geopolítica, econòmica i estratègica, situades fora de les fronteres de la Unió, principalment a Àfrica, Àsia, Orient Mitjà i els Balcans occidentals.

[en] This thesis aims to study the EU peacekeeping missions in the framework of the Common Security and Defence Policy (CSDP). Through these missions, created between 2003 and 2011, the EU has become an active actor in the context of international relations in areas of geopolitical, economic and strategic influence located outside the borders of the EU.
[ca] En aquesta tesi s'estudia la relació entre l'expressió de FASN (sintasa d'àcids grassos) i les característiques clinicopatològiques i antropomètriques en pacients amb càncer de mama, per esbrinar el paper de FASN com a pronòstic de càncer de mama d'estadis primerencs. També s'estudia l'expressió de FASN i la seva inhibició (sola o en combinació amb la inhibició de la ruta EGFR/HER/ErbB) en models cel·lulars i animals (xenografts i ortoxenopatients) de càncer de pulmó HER1+/FASN+, i en càncer de mama HER2+/FASN+. Finalment, s'han desenvolupat models pre-clínics de càncer de mama HER2+ resistents a teràpies anti-HER2 (trastuzumab i lapatinib) per estudiar l'expressió de FASN i altres proteïnes involucrades en la resistència i també, l'eficàcia anti-tumoral in vivo dels inhibidors de FASN, sols o en combinació. Com a conclusió, es descriu FASN com a possible nova diana anti-tumoral (sola o en combinació) per futurs estudis pre-clínics i clínics en models tumorals FASN+

[en] In this thesis,the association of FASN (fatty acid synthase) expression with clinicopathological and anthropometric characteristics in breast cancer patients is studied to find out FASN role as a prognostic in early stage breast cancer. We also study the expression of FASN and its implication (alone or in combination with EGFR/HER/ErbB pathway inhibition) in cellular and animal models (xenografts and patient derived xenografts) or HER1+/FASN+ lung cancer and HER2+/FASN+ breast cancer. Finally, we have developed pre-clinical models of HER2+ breast cancer resistant to anti-HER2 therapies(trastuzumab and lapatinib), to study expression of FASN and other proteins involved in resistance, and, in vivo, the anti-tumoral efficacy of FASN inhibitors, alone or in combination. As a general conclusion, FASN is described as a new possible anti-tumoral target (alone or in combination) for future pre-clinical and clinical studies in FASN-positive tumor models
[ca] El gran volum de dades que les tècniques de mineria Web proporcionen sobre els espais Web és generalment molt difícil dʼentendre, provocant la necessitat de desenvolupar noves tècniques que permetin generar coneixement sobre les dades de manera que facilitin la presa de decissions. Aquesta tesi explora la utilizació de tècniques dʼInfovis/VA per ajudar en lʼexploració dʼespais Web. Més concretament, presentem el desenvolupament dʼun prototipus molt flexible que hem utilitzat per analitzar tres tipus diferents dʼespais Web amb diferents objectius informacionals: lʼanèlisi de la usabilitat de pàgines Web, lʼavaluació del comportament dels estudiants en entorns virtuals dʼaprenentatge i lʼexploració de lʼestructura de grans converses asíncrones existents en fòrums online. Aquesta tesi pretén acceptar el repte proposat per la comunitat dʼInfoVis/VA de fer recerca en condicions més reals, introduint els problemes relacionats en lʼanàlisi dels espais Web ja esmentats, i explorant els avantatges dʼutilizar les visualitzacions proporcionades per la nostra eina amb usuaris reals.

[en] The vast amount of data that Web mining techniques generate from Web spaces is difficult to understand, suggesting the need to develop new techniques to gather insight into them in order to assist in decision making processes. This dissertation explores the usage of InfoVis/VA techniques to assist in the exploration of Web spaces. More specifically, we present the development of a customisable prototype that has been used to analyse three different types of Web spaces with different information goals: the analysis of the usability of a website, the assessment of the students in virtual learning environments, and the exploration of the structure of large asynchronous conversations existing in online forums. Echoing the call of the Infovis/VA community for the need for more research into realistic circumstances, we introduce the problems of the analysis of such Web spaces, and further explore the benefits of using the visualisations provided by our system with real users.
[ca] La utilització d'Internet com a font d'informació sanitària és molt freqüent. La qualitat d'aquesta informació és extraordinàriament variable. Els segells de qualitat presents a les webs mediques, concedits per sistemes d'acreditació, constitueixen un instrument de millora dels serveis d'informació sanitària a Internet. A la present tesi s'analitzen les propostes i recomanacions de les principals iniciatives d'acreditació, s'estudia la percepció que tenen els responsables de webs mediques respecte a la utilitat dels segells d'acreditació i la prevalença d'ús d'aquests segells en les webs de contingut sanitari. Conclusions: la gran diversitat de recomanacions d'acreditació dificulta l'estandardització, els responsables de webs sanitàries reconeixen que el segell de WMA influeix positivament en la qualitat d'aquestes webs i existeix un ús moderat dels segells de qualitat i les webs que els presenten acostumen a ser de millor qualitat que el resta.

[en] The use of Internet as a health information source is very common. The quality of this information is widely variable. The quality seals and trust marks owned by the medical websites and granted by accreditation programmes, are good tools to improve the health services on the Internet. In this dissertation the different guidelines of the main accreditation programmes are analysed. The perception of the responsible personnel in charge of medical websites on the accreditation seal usefulness is studied as well as the prevalence usage of the quality seals in these web sites. Conclusions: the standardization is very difficult considering the wide number of guidelines and quality criteria. The responsible personnel in charge of medical websites admit that the WMA seal has a positive influence in the quality of their websites and that the seals are moderately used although the webs presenting them are usually of a higher quality then the rest.
[ca] Aquest treball analitza l'apropiació de pràctiques lletrades digitals en una generació d'alumnes acabats d'entrar a l'Educació Secundària Obligatòria. Aquests alumnes s'integren al model post-1x1 (un portàtil per alumne), orientat a l'ús quotidià d'ordinadors, plataformes en línia i llibres de text digitals a l'aula. El nostre principal objectiu és observar i documentar esdeveniments lletrats per analitzar i interpretar l'impacte de les tecnologies de la informació i la comunicació (TIC) a l'aula. Amb un enfocament etnogràfic documentem i mostrem com aquests alumnes comencen a utilitzar la llengua escrita i les TIC d'acord amb les pautes del professorat. Principalment analitzem de manera minuciosa la formació inicial en TIC i un projecte multidisciplinari de síntesi, elaborat pels alumnes. Hem trobat sis pràctiques lletrades digitals que representen maneres compartides d'utilitzar la llengua escrita i les TIC a l'institut. La descripció detallada del procés d'apropiació ha permès identificar algunes aportacions de la literacitat digital a l'ensenyament i algunes necessitats de formació relacionades amb la lectura i l'escriptura digitals.

[en] This research analyzes the appropriation of digital literacy practices on new entry students of Compulsory Secondary Education. These students are integrating to the post-OLPC (One Laptop Per Child) model, focused on everyday use of computers, online platforms and digital textbooks in the classroom. Our main objective is to observe and document literacy events in order to analyze and interpret the impact of information and communication technologies (ICT) incorporation on classrooms. We implemented an ethnographic approach to document and reveal how students begin the use of literacy and ICT in the classroom under teachers' guide. We mainly analyze with detail the ICT basic training and a multidisciplinary project developed by the students. We found six digital literacy practices, a set of ways of using ICT and written language in this school. The detailed description of the appropriation process allowed us to identify some digital literacies' contributions to teaching and some training needs to be related to digital literacy.
[ca] L'objectiu d'aquesta tesis és desenvolupar eines sistemàtiques de suport per la presa de decisions basades en mètodes matemàtics pel disseny òptim d'edificis amb mínim cost i mínim impacte ambiental. Avui en dia la societat és cada vegada més conscient de la importància que té respectar el medi ambient. Com a resultat, les autoritats i moltes empreses i consumidors estan interessats en productes econòmicament eficients però també respectuosos amb el medi ambient. En aquest context l'eficiència energètica hi juga un paper molt important. L'aïllament d'edificis és particularment interessant, ja que fa disminuir el consum d'energia i, conseqüentment, permet reduir també l'impacte ambiental. El problema general que pretenem solucionar en aquesta tesis és el disseny d'edificis ambientalment respectuosos amb el mínim cost econòmic, centrant-nos en l'optimització de l'aïllament tèrmic exterior. Per tal de demostrar les possibilitats de les nostres eines, considerem un cas d'estudi: Una casa tipus cubicle localitzada a la regió de Lleida. No obstant les nostres metodologies són suficientment generals per treballar amb diferents models d'edifici, variables de decisió i funcions objectiu. Els nostres mètodes s'han desenvolupat amb la intenció d'ajudar als agents involucrats en el disseny d'edificis.

[en] The goal of this thesis is to provide systematic mathematical decision-support tools for the design of optimal buildings with minimum cost and minimum environmental impact. Nowadays the society is becoming more aware of the importance of being environmentally conscious. As a result, the authorities and many companies and consumers seek for products that are cost efficient but also environmentally friendly. Here energy efficiency plays an important role. Building insulation is particularly appealing, since it decreases the energy demand, thereby leading to significant environmental savings. The general problem we aim to solve in this thesis is the design of environmentally friendly buildings with the lowest possible cost focusing on the optimization of the external thermal insulation. To illustrate the capabilities of our approaches, we consider a case study: A house-like cubicle located in the Lleida region. However our methodology is general enough to work with different building models, decision variables and objective functions. Our methods are intended to assist decision-makers in the design of buildings.
[ca] L'estudi té per objectiu ampliar el coneixement sobre les diferents solucions que la humanitat ha enginyat per gestionar l'aigua, amb l'examen i estudi de les principals obres hidràuliques dutes a terme al llarg de la protohistòria als diferents territoris del nord-est peninsular, Catalunya i Aragó, i terres litorals de la Gàl•lia meridional fins a l'Hérault. El treball es centra en l'estudi detallat -a nivell morfològic, espacial i funcional- de les estructures d'abastiment, de distribució i d'evacuació de les aigües, i en situar els diferents elements i estructures dins del sistema de funcionament global dels poblats, per tal de poder avaluar la significació social i utilitària de les obres destinades a la gestió de l'aigua i poder-ne seguir el seu procés de desenvolupament en els diferents territoris al llarg del pas d'aquests primers temps.

[en] The objective of this study is to expand our knowledge of the different water management solutions devised by humankind. We examine and study the main water-related structures built throughout prehistory in the different territories of the northeastern Iberian Peninsula, Catalonia and Aragon, and the coastal lands of southern Gallia as far as Hérault. The paper is based on a detailed morphological, spatial and functional study of water supply, distribution and drainage structures. It situates the various elements and structures within the global operating system of the villages, with the aim of evaluating the social and utilitarian significance of the water management constructions and following their developmental process in the different territories during this earliest period of history.
[ca] CAT- En els articles que constitueixen el nucli d'aquesta tesi es defensa una idea central sobre el coneixement pràctic i el contingut de les nostres intencions, la qual pretén justificar una revisió crítica de certs llocs comuns en el camp de la teoria de l'acció. Encara que la idea que el coneixement pràctic és no-observacional no és innovadora, presento en aquest treball arguments originals que tracten de demostrar que l'abast d'aquesta forma de coneixement és superior del que normalment s'accepta. La tesi addicional que el coneixement pràctic ha d'estar estretament vinculat al contingut de la intenció serveix, a més, per justificar de manera original la conclusió que el contingut de les nostres intencions, incloses les dites "pures" ha de fer referència a actes particulars, els detalls dels quals són desconeguts per l'agent. Les derivacions d'aquesta tesi permeten esclarir i avaluar controvèrsies vigents en la filosofia contemporània respecte de la metafísica de l'acció intencional

[en] ENG- In the articles that form the core of this thesis, the defense of a central idea regarding practical knowledge and the contents of intention justify the critical revision of certain widespread assumptions in the field of action theory. Although the idea that practical knowledge is non-observational is not new, this work does present original arguments which try to show that the scope of such knowledge extends beyond what is normally accepted. The additional thesis that the content of practical knowledge must be closely linked to the content of intention also serves, in an original way, to justify the conclusion that the content of our intentions, including so-called "pure" intentions, refers to particular acts, the details of which are unknown to the agent. The derivations of this thesis help clarify and evaluate ongoing controversies in contemporary philosophy concerning the metaphysics of intentional action
[ca] Aquesta dissertació consta de tres assajos que investiguen els factors que impulsen la mala assignació de recursos i les seves implicacions macroeconòmiques. El primer capítol destaca la importància de el sistema de castes a l'´India per explicar la mala assignació de capital. Utilitzant un model quantitatiu, es troba que la diferència en l'assignació de capital entre les castes s'explica per les diferències en l'accés a l'crèdit i que aquestes asimetries redueixen la TFP agregada entre un 6 % i un 10 %. El segon capítol estudia les propietats del capital intangible, que inclou inversions en recerca i desenvolupament, i productes de propietat intel·lectual i com influeix en les mesures empíriques de mala assignació. Mostra que el capital intangible implica majors costos d'ajust de la inversió que el capital tradicional. Utilitzant un model de dinàmica d'empreses, aquest capítol vincula la creixent participació de les entrades de capital intangible amb l'augment de la grandària mitjana de les empreses, la dispersió dels ingressos totals per productivitat dels factors i la creixent concentració de la indústria. El capitol final proporciona evidència de el poder de mercat de les empreses en la contractació pública. Les empreses que accedeixen als contractes d'adquisició augmenten els seus marges i guanys en relaci ó amb altres. La competència limitada en la contractació p´ública és un motor potencial darrere d'aquestes troballes i genera una dispersió de marges entre les empreses.

[en] This dissertation consists of three essays that investigate the drivers of misallocation of resources and its macroeconomic implications. The first chapter highlights the importance of the caste system in India in explaining capital misallocation. Using a quantitative model, it finds that the difference in capital allocation across castes is explained by differences in access to credit and that such asymmetries reduce aggregate TFP by 6% to 10%. The second chapter studies the properties of intangible capital, which includes investments in research and development, and intellectual property product and how they influence the empirical measures of misallocation. It shows that intangible capital entails higher investment adjustment costs than traditional capital. Using a model of firm dynamics, this chapter links the increasing input share of intangible capital to the rising average firm size, dispersion in total factor productivity revenue, and increasing industry concentration. The final chapter provides evidence of the market power of firms in public procurement. Firms that access procurement contracts increase their markups and profits relative to others. Limited competition in public procurement is a potential driver behind these findings and this generates markup dispersion across firms.
[ca] La tesi doctoral porta a terme una descripció i una anàlisi del procés de gestació a finals dels anys setanta, el naixement els primers vuitanta i les transformacions de la televisió local a Catalunya fins a la tardor de 2005, moment en què s'implanta efectivament la Televisió Digital Terrestre (TDT) local al Principat. Es tracta d'una aproximació a un procés complex que aporta, per primera vegada, una descripció completa de l'evolució de la televisió local des del seu naixement fins la implantació d'una nova tecnologia de transmissió del senyal televisiu, la TDT. La tesi identifica i descriu quina són els canvis, quins actors els introdueixen i quins vectors guien la transformació de la televisió local catalana. Així mateix, l'estudi aporta elements interpretatius que permeten entendre com es produeixen aquests canvis, quins elements els fan possibles i, per tant, perquè es gesta, perquè neix i perquè evoluciona l'objecte d'estudi. En aquest sentit, la tesi aporta nous elements, tant descriptius com interpretatius, sobre la televisió local respecte de la investigació precedent sobre el fenomen. La dimensió temporal de la recerca feta permet (re)situar en el context de l'evolució diferents moments i aspectes de l'objecte d'estudi que ja havien estat estudiats prèviament.

[en] The doctoral thesis provides a description and analysis of the process of gestation at the late seventies, birth at the beginning of the eighties, and transformation of local television in Catalonia until the autumn 2005, when local Digital Terrestrial Television (DTT) is implanted effectively in Catalonia. The thesis approaches to a complex process and provides, for the first time, a complete description of the evolution of the local television since its birth until the establishment of a new broadcasting technology of the television signal, the DTT. The thesis identifies and describes the changes occurred, what actors introduce them, and the vectors guiding the transformation of the local Catalan television. Likewise, the study provides interpretative elements allowing the understanding of these changes, the elements that made them possible and, therefore, why the object of study was gestated, born and evolved. In this sense, the thesis provides new elements, descriptive as well as interpretative, about local television regarding previous research on the phenomenon. The temporal dimension of the research undertaken allows to (re)locate, within the context of its evolution, the different moments and aspects of the object of study that have been previously studied.